《常州 》
清代·吴大廷

四百年前旧里门，扁舟经过惨离魂。道旁瓦砾馀荒市，劫后荆榛蔽废村。

游宦已抛三径去，先畴曾有几人存。伤心谱牒无寻处，空见前途战垒屯。

作者简介：（1824—1877）湖南沅陵人，字桐云。咸丰五年举人，累官台湾兵备道，在官能兴利除弊。数为胡林翼、曾国藩等所荐而仕不达。卒赠太仆寺卿。有《小酉腴山馆诗文钞》。